84 वर्षीय मेहदी हसन को शहंशाह-ए-गजल भी कहा जाता था और वो भारतीय राज्य राजस्थान में पैदा हुए थे.

सुनिए- बीबीसी आर्काइव से: मेहदी हसनमेहदी हसन के चाहने वाले भारत और पाकिस्तान, दोनों ही जगह हैं.पिछले महीने से उन्हें सांस लेने में दिक्कत हो रही थी. वैसे उनकी सेहत काफी समय से खराब चल रही थी और कराची के एक निजी अस्पताल में उनका इलाज चल रहा था.अस्पताल में उन्हें वेंटीलेटर के जरिए ऑक्सीजन दी जा रही थी.मेहदी हसन ने लगभग 50 साल पहले गायकी शुरू की थी लेकिन उन्हें अपनी जगह बनाने में काफी समय लगा. फिर उन्हें इतनी लोकप्रियता मिली कि वो शहंशाह-ए-गजल के खिताब से नवाजे गए.पिछले महीने राजस्थान के मुख्यमंत्री अशोक गहलोत ने भारतीय विदेश मंत्री एसएम कृष्णा से अनुरोध किया था कि वो मेहदी हसन को तुरंत वीजा दे ताकि उनका इलाज कराया जा सके.